**СИСТЕМА за определяне на резултатите при провеждането на конкурс за длъжността „главен инспектор” в дирекция „Надзор на заразните болести“ при Регионална здравна инспекция - Разград**

Конкурсната комисия изготвя три различни варианта на тест за познанията от професионалната област на длъжността и относно администрацията. Всеки вариант на тест включва 25 затворени въпроса, всеки от които има само един верен отговор. За всеки верен отговор кандидатът получава по 1 (една) точка. Максималният брой точки е 25. Минималният резултат, при който кандидатът се счита за успешно издържал теста, е 18 точки или 18 верни отговора и се равнява на оценка 4.

При постигнат резултат от **15** до **17** точки, кандидатът получава оценка **3.00**;

При постигнат резултат от **18** до **20** точки, кандидатът получава оценка **4.00**;

При постигнат резултат от **21** до **23** точки, кандидатът получава оценка **5.00**;

При постигнат резултат от **24** до **25** точки, кандидатът получава оценка **6.00**.

След обявяването на началото на провеждане на конкурса един от кандидатите изтегля чрез жребий един от вариантите на тест и го обявява на всички кандидати.

Кандидатът отбелязва с „х” верния отговор, като няма право да поправя, дописва или изтрива вече избран отговор, както и да отбелязва повече от един отговор. В тези случаи ще се счита, че на съответния въпрос е отговорено невярно. Времето за решаване на теста е 45 минути.

Комисията прие, че интервюто е с по-голяма относителна тежест, поради което **резултатите от теста** ще се умножат с **коефициент 4**, а **резултатите от интервюто** ще се умножат с **коефициент 5**.

Отговорите на въпросите от теста на всеки кандидат се проверяват от членовете на комисията.

Кандидатите се уведомяват с писмо от председателя на конкурсната комисия за получения от тях резултат от решаването на теста, лично или на посочената в заявлението за участие в конкурса електронна поща.

**За провеждането на интервюто** членовете на конкурсната комисия се запознават с длъжностната характеристика и формулират въпроси за интервюто, които се задават на кандидатите по следните компетентности:

- Аналитична компетентност;

- Ориентация към резултати;

- Работа в екип;

- Комуникативна компетентност;

- Фокус към клиента (вътрешен/външен);

- Професионална компетентност;

- Дигитална компетентност.

Времето за провеждане на интервюто с кандидатите е до 20 минути.

Минималният резултат, при който кандидатът ще се счита за успешно издържал интервюто, е „оценка 4 – в голяма степен отговаря на изискванията за длъжността“.

Въз основа на отговорите на кандидата всеки член на конкурсната комисия вписва своята преценка във Формуляр за преценка на кандидати от интервю - Приложение № 5 към чл. 42, ал. 4 от НПКПМДС.

Общият резултат, вписан във Формуляра за преценка на кандидати от интервю от всеки член на комисията, е средноаритметична величина от оценките по отделните компетентности по 5-степенна скала.

Общият резултат от интервюто на всеки кандидат е средноаритметична величина от оценката на членовете на конкурсната комисия по 5-степенна скала. При постигнат на интервюто резултат под минималния 4,00 кандидатът не сформира окончателен резултат и не се класира.

Окончателният резултат на кандидата е сбор от резултатите, получени на теста и на интервюто, умножени съответно с коефициенти 4 и 5, определени от комисията.

Кандидатите, получили резултат под 4.00 на интервюто няма да имат сформиран окончателен резултат и няма да участват в крайното класиране.

**С кандидатите, издържали успешно теста, ще се проведе интервю на същата дата от 11.00 часа.**

Конкурсна комисия (п)

Дата: 07.09.2022 г.